Tervelehine hanemalts
Tervelehine hanemalts (Chenopodium bonus-henricus) on rebasheinaliste sugukonda hanemaltsa perekonda kuuluv rohttaim. See on hanemaltsa perekonna Eestis leitud liikidest ainuke püsik (mitmeaastane rohttaim). Kasvatatakse harva salatitaimena. Eestis on seda varem leitud kas tulnukana või kultuurist metsistuna. Uue taimeatlase andmetel on seda meil vaid aiataimena kultuuris.